Η **Ηρώ Σαΐα** είναι Ελληνίδα καλλιτέχνις

Βιογραφία
---------

Γεννήθηκε στην Λάρισα τον Απρίλιο του 1963. Είναι απόφοιτη της Δραματικής Σχολής του Νέου Ελληνικού Θεάτρου του Γιώργου Αρμένη και του τμήματος του Ελληνικού Πολιτισμού του Ελληνικού Ανοιχτού Πανεπιστημίου. Σπούδασε φωνητική στο Εθνικό Ωδείο. Υπήρξε ιδρυτικό μέλος της μουσικής-θεατρικής Ομάδας "Σπείρα-Σπείρα". 

Είναι σύζυγος του μουσικοσυνθέτη Σταύρου Ξαρχάκου. Το ζευγάρι έχει αποκτήσει δίδυμα παιδιά, ένα αγόρι και ένα κορίτσι, τα οποία πήραν τα ονόματα Σταύρος και Μαρία-Ιζόλδη.

Καριέρα
-------

Υπήρξε ιδρυτικό μέλος της μουσικής-θεατρικής ομάδας "Σπείρα-Σπείρα". Συμμετείχε στις παραστάσεις: "Όλοι μαύρα κι ένα πιάνο", "Sold out", "Αυτή η νύχτα μένει", "Έπεσε έρωτας", "Κλασσική συνταγή", "Χορικά '05".

Στο θέατρο πρωτοεμφανίστηκε το 2004 στην παράσταση "Πλούτος", του Αριστοφάνη, σε σκηνοθεσία Ν. Μαστοράκη. 

Έχει συνεργαστεί με τον Ορφέα Περίδη (2005), τον Λουκιανό Κηλαηδόνη και την ΚΟΕΜ (2006-2007), τον Δημήτρη Μπάση (2008) και τον Μανώλη Μητσιά (2009).

Το 2010 παρουσίασε την παράσταση "Γυναίκα Τριαντάφυλλο" στην Αθηναΐδα, με την υπογραφή του Σταμάτη Κραουνάκη. Η ζωντανή ηχογράφηση αυτής της παράστασης αποτέλεσε την πρώτη προσωπική δισκογραφική παρουσία της.

Το 2011 συνεργάστηκε με τον Σταύρο Ξαρχάκο στο "Αφιέρωμα στον Μάνο Χατζιδάκι" στη σκηνή του Gazarte, παράσταση που συνεχίστηκε τον Σεπτέμβρη της ίδιας χρονιάς στο Ηρώδειο. Αυτή η συνεργασία συνεχίστηκε στην παράσταση "Αμάν Αμήν" στο θέατρο Ακροπόλ το 2012. Την ίδια χρονιά συνεργάστηκε για πρώτη φορά με την Αφροδίτη Μάνου στη μουσική παράσταση "Πάμε κοπέλες" των Μ. Ρέππα και Θ. Παπαθανασίου.

To 2013 συνεργάστηκε για πρώτη φορά με τον Βασίλη Δημητρίου στο Παλλάς. Στον ίδιο χώρο είχε συνεργαστεί παλιότερα με τον Νίκο Μαμαγκάκη, τον Γιάννη Σπανό και τον Βαγγέλη Γερμανό. Το καλοκαίρι του 2013 τραγούδησε στο αφιέρωμα για τη Μελίνα Μερκούρη υπό τη διεύθυνση του Σταύρου Ξαρχάκου, στα Πρέσπεια και σε δυο sold out παραστάσεις στο Ηρώδειο.

Tον Νοέμβριο του 2013 κυκλοφόρησε ο δεύτερος δίσκος της, με τίτλο "Λευκό Χαρτί", στον οποίο τη μουσική υπογράφουν δυο νέοι συνθέτες, ο Άρης Βλάχος και ο Νεοκλής Νεοφυτίδης ενώ τους στίχους ο Μάνος Ελευθερίου, ο Γιάννης Γούνας, ο Γιάννης Καστανάκης, ο Νεοκλής Νεοφυτίδης και η ίδια η Ηρώ Σαΐα.

Οι αρχές του 2014 βρίσκουν την Ηρώ Σαΐα να εμφανίζεται στο πλευρό της Ελένης Βιτάλη, στη σκηνή της Ιεράς Οδού στο αφιέρωμα "Νυν και αεί Τσιτσάνης" το οποίο υπογράφει και διευθύνει ο Σταύρος Ξαρχάκος. Το πρόγραμμα ενώ είναι προγραμματισμένο να διαρκέσει για 10 παραστάσεις, παρατείνεται συνεχώς, με αποτέλεσμα να ολοκληρωθεί πριν το Πάσχα.

Το καλοκαίρι του 2014 συνεχίζει η συνεργασία της με τον Σταύρο Ξαρχάκο , στις συναυλίες με τίτλο "Μάνα μου Ελλάς" τραγουδώντας αποκλειστικά τραγούδια του συνθέτη, μαζί με τον Ζαχαρία Καρούνη και τον Νεοκλή Νεοφυτίδη, σε αρκετές πόλεις της Ελλάδας και στο Ηρώδειο. Λίγες μέρες αργότερα, συμμετέχει σε συναυλία του Σταύρου Ξαρχάκου στο Carnegie Hall της Νέας Υόρκης με τον Σταμάτη Κόκκοτα, κερδίζοντας τις καλύτερες κριτικές και εντυπώσεις.

Τον χειμώνα 2014-2015 παρουσίασε ξανά - μετα από 5 χρόνια από την πρώτη της παρουσίαση - την παράσταση "Γυναίκα Τριαντάφυλλο", σε σκηνοθεσία Σταμάτη Κραουνάκη, στο Ίδρυμα Μιχάλης Κακογιάννης. Οι παραστάσεις σημείωσαν συνεχόμενα sold out γι᾽ αυτό και πήραν συνεχόμενες παρατάσεις μέχρι το Πάσχα.

Το καλοκαίρι του 2015, η Ηρώ Σαΐα ανέλαβε τον ρόλο της κορυφαίας του χορού στην παράσταση "Ἀρχαίο Αίμα" σε σκηνοθεσία Σοφίας Σπυράτου και ταυτόχρονα πραγματοποίησε συναυλίες μαζί με τον στενό συνεργάτη της Νεοκλή Νεοφυτίδη αλλά και στο πλευρό του Σταύρου Ξαρχάκου στη συναυλία "Μάνα μου Ελλάς" σε Ελλάδα και Κύπρο 

Τον Δεκέμβριο του 2015 συμμετείχε στην εκδήλωση "Η Αθήνα τραγουδά Σταύρο Ξαρχάκο", στην πλατεία Συντάγματος. Η ίδια επιμελήθηκε το πρόγραμμα και έλαβαν μέρος οι Ηρώ Σαΐα, Ζαχαρίας Καρούνης, Θοδωρής Βουτσικάκης.

Το 2016 η Ηρώ Σαΐα κυκλοφόρησε τις διασκευές τεσσάρων τραγουδιών του Σταύρου Ξαρχάκου με τον Νεοκλή Νεοφυτίδη στην επιμέλεια και την ενορχήστρωση ενώ συνέχισε τις ζωντανές της εμφανίσεις σε μουσικές σκηνές της Αθήνας. Τον Ιούνιο 2016 συμμετείχε στην συναυλία για φιλανθρωπικό σκοπό στο Καλλιμάρμαρο. Την συναυλία διηύθυνε ο Σταύρος Ξαρχάκος και συμμετείχαν οι Χάρις Αλεξίου, Ελένη Βιτάλη, Ελεονώρα Ζουγανέλη, Σταμάτης Κραουνάκης, Μανώλης Μητσιάς, Γιώργος Νταλάρας, Μίλτος Πασχαλίδης, Άλκηστις Πρωτοψάλτη, Ηρώ Σαΐα. Παράλληλα το καλοκαίρι του 2016 πραγματοποίησε συναυλίες σε όλη την Ελλάδα με το "Ταξίδι" του Σταύρου Ξαρχάκου και με τραγούδια του ελληνικού κινηματογράφου μαζί με τους Θοδωρή Βουτσικάκη, Πάνο Μπούσαλη και Νεοκλή Νεοφυτίδη.

Το 2018 παρουσίασε στο θέατρο Μικρό Γκλόρια τη μουσική παράσταση «Παραδώσου», σε σκηνοθεσία Άγγελου Μπούρα και ενορχήστρωση Ν. Νεοφυτίδη. Μια παράσταση βασισμένη στη δημοτική Ποίηση, την Παράδοση αλλά και στην παράδοση του ανθρώπου στον Έρωτα.

Έκτοτε συμμετείχε σε τηλεοπτικές εκπομπές, μουσικά σχήματα και δικές της προσωπικές εμφανίσεις και τον Δεκέμβριο του 2020 επέστρεψε δισκογραφικά με το πρώτο δικό της τραγούδι σε στίχους και μουσική με τίτλο «Κάπου -Κάπου», από τη δισκογραφική εταιρεία Panik.

Δισκογραφία
-----------

### Γυναίκα τριαντάφυλλο (2010)

01. Γυναίκα Τριαντάφυλλο (Νεοκλής Νεοφυτίδης)

02. Η Μαρκίζα (Μάνος Ελευθερίου – Γιάννης Σπανός)

03. Θάλασσα (Λίνα Νικολακοπούλου – Θάνος Μικρούτσικος)

04. Τα πέδιλα (Λίνα Νικολακοπούλου – Νίκος Αντύπας)

05. Στις Δώδεκα ακριβώς (Χάρις Αλεξίου)

06. Send in the clowns (Stephen Sondheim)

07. Mαμά Γερνάω (Λίνα Νικολακοπούλου – Σταμάτης Κραουνάκης)

08. Δυο σκιές (Μάνος Ελευθερίου – Νεοκλής Νεοφυτίδης)

09. Θα κλέψω τα τριαντάφυλλα - Ιλισσός (Κώστας Πρετεντέρης – Μίμης Πλέσσας  -  Γιώργος Εμιρζάς – Μάνος Χατζιδάκις)

     10. Τριανταφυλλάκι ήμουν (Λίνα Νικολακοπούλου – Goran Bregovic)

11. Tο καναρίνι (Γιώργος Σαμολαδάς – Απόστολος Καλδάρας)

12. Είν’ αρρώστια τα τραγούδια (Μάνος Ελευθερίου – Σταύρος Ξαρχάκος)

13. Το γιασεμί (παραδοσιακό Κύπρου)

14. Φίλα με – Φύσα με (Ανδρέας Νεοφυτίδης – Νεοκλής Νεοφυτίδης)

     +Ρόζα – Ροζαλία (Μαριανίνα Κριεζή – Λένα Πλάτωνος)

15. Mείνε κοντά μου απόψε (Γιώργος Ιωάννου – Νίκος Μαμαγκάκης)

16. Της Τριανταφυλλιάς τα φύλλα (Παραδοσιακό)

### Λευκό Χαρτί (2013)

1. Λευκό Χαρτί (Νεοκλής Νεοφυτίδης – Ηρώ Σαΐα)

2. Μια βόλτα ( Άρης Βλάχος – Γιάννης Γούνας)

3. Δεν είναι πόλεμος η αγάπη (Άρης Βλάχος – Γιάννης Καστανάκης)

4. Ποιά κρεβάτια ζεσταίνεις (Άρης Βλάχος – Μάνος Ελευθερίου)

5. Ασπρόμαυρη Ταινία (Νεοκλής Νεοφυτίδης – Μάνος Ελευθερίου)

6. Το κλειδί (Άρης Βλάχος – Ηρώ Σαΐα)

7. Φωτισμένο Τρένο (Νεοκλής Νεοφυτίδης)

8.  Άλλον κόσμο μάθαμε (Νεοκλής Νεοφυτίδης)

### Συμμετοχές

* "Όλοι μαύρα και ένα πιάνο" Σταμάτης Κραουνάκης, Σπείρα-Σπείρα
* "Κλασσική Συνταγή" Σταμμάτης Kραουνάκης, Σπείρα-Σπείρα
* "Μ’ αγιόκλημα και γιασεμιά" Λουκιανός Κηλαηδόνης, live ηχογράφηση από το Ηρώδειο
* "Γυναικείος Ρόλος" Δήμητρα Παπίου, Μάρθα Φριτζήλα, Ηρώ Σαΐα

Παραπομπές
----------

1. ↑  «Ηρώ Σαΐα: Ποια είναι η γυναίκα που παντρεύτηκε ο Σταύρος Ξαρχάκος;». *tlife.gr*.. Ανακτήθηκε στις 2017-08-07.
2. ↑  «Iro Saia - Biography». *www.irosaia.com*. Αρχειοθετήθηκε από το πρωτότυπο στις 26 Φεβρουαρίου 2017. Ανακτήθηκε στις 7 Αυγούστου 2017.
3. ↑  iShow.gr. «Ηρώ Σαΐα - iShow.gr». *www.ishow.gr*. Ανακτήθηκε στις 7 Αυγούστου 2017.
4. ↑  ΚΡΑΟΥΝΑΚΗΣ, ΣΤΑΜΑΤΗΣ (2004). *ΤΑ ΛΟΓΙΑ ΠΟΥ ΧΩΡΕΣΑΝΕ*. ΑΘΗΝΑ: IANOS. σελ. 424. ISBN 960-7827-12-0.
5. ↑  «Παντρεύτηκε ο Σταύρος Ξαρχάκος με την αγαπημένη του Ηρώ Σαΐα (Photos)».. Ανακτήθηκε στις 2017-08-07.
6. ↑  Interactive, Pegasus. «Ηρώ Σαϊα: Αυτή είναι η γυναίκα του Σταύρου Ξαρχάκου [photos]». *tff.gr*. Ανακτήθηκε στις 7 Αυγούστου 2017. [*νεκρός σύνδεσμος*]
7. ↑  Αγοραστός, ο Κώστας. «15 χρόνια Σπείρα-Σπείρα - Musicpaper.gr».. Ανακτήθηκε στις 2017-08-07.
8. ↑  Αγοραστός, ο Κώστας. «15 χρόνια Σπείρα-Σπείρα - Musicpaper.gr».. Ανακτήθηκε στις 2017-08-07.
9. ↑  «Αθηναΐς: Ηρώ Σαΐα: Γυναίκα τριαντάφυλλο | CultureNow.gr». *CultureNow.gr*. 2010-12-16.. Ανακτήθηκε στις 2017-08-07.
10. ↑  «:: Studio 52 | CD : ΗΡΩ ΣΑΙΑ / ΓΥΝΑΙΚΑ ΤΡΙΑΝΤΑΦΥΛΛΟ». *www.studio52.gr*. Ανακτήθηκε στις 7 Αυγούστου 2017.
11. ↑  «ΣΑΙΑ ΗΡΩ/ ΛΕΥΚΟ ΧΑΡΤΙ- CD». *Βιβλιοπωλείο IANOS*. Ανακτήθηκε στις 7 Αυγούστου 2017. [*νεκρός σύνδεσμος*]
12. ↑  ««ΓΥΝΑΙΚΑ ΤΡΙΑΝΤΑΦΥΛΛΟ» Μουσικές Βραδιές με την Ηρώ Σαΐα | Με την υπογραφή του Σταμάτη Κραουνάκη». *www.mcf.gr* (στα Αγγλικά). Αρχειοθετήθηκε από το πρωτότυπο στις 19 Μαρτίου 2015. Ανακτήθηκε στις 7 Αυγούστου 2017.
13. ↑  «Ξαρχάκος: «Μάνα μου Ελλάς», 16 Ιουνίου, Θέατρο Βράχων |thetoc.gr». *The TOC*. 2014-05-09.. Ανακτήθηκε στις 2017-08-07.
14. ↑  «Γυναίκα Τριαντάφυλλο - Ηρώ Σαΐα | Public CD & βινύλια». *secure.public.gr*. Ανακτήθηκε στις 7 Αυγούστου 2017. [*νεκρός σύνδεσμος*]
15. ↑  «phonograph | Ηρώ Σαΐα – Λευκό Χαρτί». *www.phonograph.gr* (στα Αγγλικά). Ανακτήθηκε στις 7 Αυγούστου 2017.
16. ↑  «-».. Ανακτήθηκε στις 2017-08-07.
17. ↑  «Untitled Document». *www.kraounakis.gr*. Αρχειοθετήθηκε από το πρωτότυπο στις 2 Σεπτεμβρίου 2007. Ανακτήθηκε στις 7 Αυγούστου 2017.
18. ↑  «Λουκιανός Κηλαηδόνης Συμμετέχουν Δώρος Δημοσθένους - Ηρώ Σαΐα - Μ' Αγιόκλημα Και Γιασεμιά - Ζωντανή Ηχογράφηση Από Το Ωδείο Ηρώδου Του Αττικού». *Discogs* (στα Αγγλικά). Ανακτήθηκε στις 7 Αυγούστου 2017.
19. ↑  «Γυναικείος Ρόλος με Δήμητρα Παπίου, Μάρθα Φριντζήλα, Ηρώ Σαΐα». *MusicHeaven*. Ανακτήθηκε στις 7 Αυγούστου 2017.